Materiāls Nr.3 -10-0204/3 -2014.g.  
  
L Ē M U M S  
  
  
Rīgas pilsētas Vidzemes priekšpilsētas 
tiesas tiesnese A.Zute 2014.gada 
10.jūnijā     
pārbaudījusi materiālus SIA „MGLS” pieteikumu pret ABIES d.o.o. Eiropas maksājuma 
rīkojumam, un  
  
k o n s t a t ē j a :  
  
2014.gada 6.jūnijā Rīgas pilsētas Vidzemes priekšpilsētas tiesā tika saņemts SIA „MGLS” 
pieteikumu pret ABIES d.o.o. Eiropas maksājuma rīkojumam, Eiropas Parlamenta un Padomes 
Regulas (EK) Nr.1896/2006, ar ko izveido Eiropas maksājuma rīkojuma pr ocedūru, 7.panta 
1.punkta, kārtībā.  
Pārbaudījusi pieteikumu un tam pievienotos materiālus, tiesnese uzskata, ka prasības pieteikums 
jāatsaka pieņemt, jo prasības pieteikums nav piekritīgs izskatīšanai Rīgas pilsētas Vidzemes 
priekšpilsētas tiesā.  
Izskatot jautājumu par pieteikuma pieņemšanu izskatīšanai Latvijas Republikas tiesā piemērojama 
Padomes 2000.gada 22.decembra regula (EK) Nr.44/2001 „Par jurisdikciju un spriedumu atzīšanu 
un izpildi civillietās un komerclietās” (turpmāk arī – Brisel es I Regula). L īdz ar to, tiesnese atzīst, 
ka tiesai ir jābūt jurisdikcijai saskaņā ar noteikumiem Padomes Regulā (EK) Nr.44/2001 „Par 
jurisdikciju un spriedumu atzīšanu un izpildi civillietās un komerclietās”.  
Pieteicējs pieteikumā norāda, ka jautājuma izskatīšana ir Rī gas pilsētas Vidzemes priekšpilsētas 
tiesas kompetencē pēc attiecīgās saistības izpildes vietas.  
Brisel es I Regulas 5.panta pirmā daļa “a” apakšpunkts nosaka, ka personu, kuras domicils ir kādā 
dalībvalstī, citā dalībvalstī var iesūdzēt lietās, kas attieca s uz līgumiem, attiecīgās saistības izpildes 
vietas tiesā. Savukārt Brisel es I Regulas 5.panta pirmā daļa “b” apakšpunkts noteic, ka šajā 
noteikumā un, ja vien nav citāda vienošanās, attiecīgās saistības izpildes vieta ir preču tirgošanas 
gadījumā, vieta k ādā dalībvalstī, kurā saskaņā ar līgumu preces piegādāja vai tās būtu bijis 
jāpiegādā […].  
Pārbaudot pieteikumam pievienotos dokumentus, tiesnese konstatē, ka prasītājs piegādāja ABIES 
d.o.o. ziemassvētku eglītes, ar to saņemšanas adresi Horvātijā.Līdz ar to saistības izpildes vieta 
saskaņā ar Brisel es I Regulu ir Horvātija.  
Ņemot vērā minēto, tiesnese uzskata, ka SIA “MGLS” saskaņā ar Padomes 2000.gada 22.decembra  
regulu (EK) Nr.44/2001 „Par jurisdikciju un spriedumu atzīšanu un izpildi civillietās un 
komerclietās” jāgriežas ar prasības pieteikumu Horvātijas tiesā.  
Ņemot vērā minēto, tiesnese atzīst, ka SIA “MGLS” pieteikumu ir pamats atteikt pieņemt Rīgas 
pilsētas Vidzemes priekšpilsētas tiesā, jo saskaņā ar Civilprocesa likuma 132.panta pirmās daļas 
6.punktu, lieta nav piekritīga izskatīšanai Rīgas pilsētas Vidzemes priekšpilsētas tiesā.  
Pamatojoties uz minēto un saskaņā ar Civilprocesa likuma 26.panta otro daļu, 132.panta pirmās 
daļas 6.punktu, otro un trešo daļu un Padomes Regulas (EK) Nr.44/2001 (20 00.gada 22.decembris) 
„Par jurisdikciju un spriedumu atzīšanu un izpildi civillietās un komerclietās”, tiesnese  

  
n o l ē m a :  
  
atteikt pieņemt  SIA „MGLS”, reģistrācijas numurs 40003574260, pieteikumu Eiropas maksājuma 
rīkojumam pret ABIES d.o.o., reģist rācijas numurs Horvātijā 010063725.  
Lēmumu var pārsūdzēt 10 (desmit) dienu laikā Rīgas apgabaltiesā, iesniedzot blakus sūdzību Rīgas 
pilsētas Vidzemes priekšpilsētas tiesā.        
      
     
  
                Tiesnese                                             A.Zute  
  
  
  
  
2